Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: 1997. évi XXX. törvény (Jht.) és egyéb — jogszabályok
Paragraph Index: 732

2. Pénzügyi szolgáltatási bevételek együttes összege megegyezik a 2.A Eredménykimutatás táblázat bevételei fõsorainak összegével. A 11. Értéktári bevételek sor összege központi értéktári és általános értéktári bevételekbõl tevõdik össze. A 111. Központi értéktári bevételeken belül a jelentés három tevékenységet különít el külön tételként. A 1111 Központi értékpapír-nyilvántartás és értékpapírkód-kiadás bevételei közé a Tpt. 5. § (1) bekezdés 70. pontjában meghatározott tevékenységhez, valamint az értékpapírkód-kiadási tevékenységhez kapcsolódó bevételeket kell feltüntetni. A 1112 Dematerializált értékpapír-elõállítás, -törlés és nyilvántartás bevételei között azokat a — dematerializált értékpapírokkal kapcsolatos — bevételeket kell kimutatni, amelyek nem az elszámolóház kiegészítõ befektetési szolgáltatási tevékenységeihez kapcsolhatók. Ilyen bevételnek minõsül alapvetõen a dematerializált értékpapír keletkeztetésével, törlésével, nyomdai úton elõállított értékpapír átalakításával kapcsolatos szolgáltatás bevétele. A 1113 Másodlagos értékpapír kiállításának bevételei között kell kimutatni a belföldön kibocsátott értékpapírról külföldi forgalmazás céljára szolgáló okirat, valamint a külföldön kibocsátott értékpapírról belföldi forgalmazás céljára szolgáló okirat kiállítása során keletkezett bevételeket is. A 112 Általános értéktári bevételek között kell kimutatni az elszámolóház által a Tpt. 335. § (4) bekezdésének

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes